Ianis e Zidane pe lângă el! Fiul unei legende e vârf, are două goluri în cinci ani și tocmai a semnat cu echipa lui tata
Nouă goluri a înscris în toată cariera lui!
În vârstă de 30 de ani, Romarinho este la ani lumină de cariera celebrului său tată, brazilianul Romario. Născut în Spania, Romarinho este atacant, doar că a marcat nouă goluri în toată cariera sa!
Fiul lui Romario: 12 echipe și două goluri în cinci ani!
Crescut de Vasco da Gama, fiul legendei braziliene nu a reușit niciodată să aibă impact în fotbalul mare. De-a lungul carierei sale, Romarinho a schimbat numeroase echipă, dar fără succes.
A trecut pe cluburi ca Brasiliense, Macaé, Tupi, Figueirense, Maringá, Joinville, Novo Hamburgo, Icasa, Blumenau sau Atlético Catarinense, toate din Brazilia! În plus, a avut și două experiențe în străinătate: la Destroyers, în Bolivia, și Zweigen Kanazawa, în Japonia.
În ultimii cinci ani, Romarinho a reușit să marcheze doar două goluri! Ambele pentru Blumenau, în 2022. Din cauza formei sale extrem de slabe, Destroyers l-a lăsat liber de contract, iar acum tatăl său l-a salvat!
Romarinho, transferat la clubul unde tatăl său e președinte!
Romarinho tocmai a semnat un contract cu América de Rio de Janeiro, clubul unde tatăl său, Romario, este președinte! Romario e conducătorul grupării América de Rio de Janeiro din noiembrie 2023. Fostul campion mondial a fost unicul candidat la alegeri și are mandat până în 2026.
Romario este implicat și în politică în Brazilia. El are un mandat de senator. De-a lungul carierei de fotbalist, Romario a câștigat un Mondial cu Brazilia, în 1994, două trofee Copa America și Cupa Confederatiilor.
Brazilianul a evoluat pentru cluburi uriașe, precum PSV Eindhoven, Valencia sau Barcelona. Alături de catalani a cucerit titlul în La Liga și Supercupa Spaniei, dar a pierdut o finală de UEFA Champions League.
Urmăriți SPORT.RO și pe Google News